**ΕΠΕΙΓΟΥΣΑ ΑΝΑΚΟΙΝΩΣΗ**

Δυνάμει σχετικής απόφασης, της οποίας η έκδοση αναμένεται από τον Υπουργό Δικαιοσύνης, τη Δευτέρα 6.2.2023 και την Τρίτη 7.2.2023 αναστέλλονται οι εργασίες του Διοικητικού Πρωτοδικείου Αθηνών, λόγω των δυσμενών καιρικών συνθηκών.

Κατ’ εξαίρεση, θα είναι δυνατή η εξέταση, από τις 12:00, μόνο των κατεπειγουσών αιτήσεων χορήγησης προσωρινής διαταγής. Οι ανωτέρω ημερομηνίες λογίζονται, κατά πάντα, ως αργίες και οι προθεσμίες που λήγουν σε αυτές, παρατείνονται μέχρι την επόμενη εργάσιμη μέρα (8.2.2023).

Επίσης, οι δηλώσεις του άρθρου 133 παρ. 2 του Κώδικα Διοικητικής Δικονομίας [ν. 2717/1999 (Α’ 97)], περί παράστασης των διαδίκων χωρίς εμφάνιση στο ακροατήριο, για τις υποθέσεις που συζητούνται στις 8.2.2023, είναι δυνατόν να υποβληθούν μέχρι τις 09:30 της ημερομηνίας αυτής.

Το Τριμελές Συμβούλιο Διεύθυνσης του Δικαστηρίου

Η Πρόεδρος

Μαρίνα – Αγγελική Σούπου

Πρόεδρος Πρωτοδικών Δ.Δ.

Τα Μέλη

Αντώνιος Μιχαλακέλης

Πρωτοδίκης Δ.Δ.

Παύλος Νταβέλος

Πρωτοδίκης Δ.Δ.